L'Ajuntament de Bétera repavimenta l'aparcament del Metro
25 de març de 2021

En un breu espai de temps els veïns i veïnes de Bétera, així com els visitants que acudisquen al municipi, comptaran amb la renovació de l'aparcament del Metro que compta amb 80 places d'estacionament.

Aquesta actuació ha començat aquest mateix matí amb el sanejament previ de les zones amb majors foradades per a continuació realitzar un escombratge de tota la superfície. Una vegada regularitzada, es procedirà a l'asfaltat del pàrquing.

L'espai per a estacionar s'ampliarà atés que es pavimentarà fins al final del mateix incloent, així, una zona que actualment conté àrids de les pròpies vies i que no s'estava utilitzant a aquest efecte.

La regidora d'Obres Públiques, Gloria Campomanes, ha acudit hui a l'inici de les obres per a conéixer de primera mà com avançaran els treballs “aquest pàrquing és un espai amb gran afluència de vehicles per la proximitat a la parada del metro era necessari atendre el seu estat i adequar-lo perquè s'use en unes bones condicions”.

Després de la corresponent pavimentació, les tasques continuaran amb el pintat de tota la senyalització horitzontal i vertical necessària.

Tal com ha indicat l'Alcaldessa de Bétera, Elia Verdevío, aquestes obres de millora “suposen dotar de major seguretat als veïns i veïnes de Bétera que ho utilitzen. Un espai que es veurà ampliat i que proporcionarà més places d'estacionament”.

Aquesta actuació finalitzarà la setmana vinent, moment en el qual es podrà tornar a fer ús de l'aparcament.